**Tisztelt Partnereink!!!!**

2015. november 11-én 11 óra 11 perckor megismételjük a

**NEMZETKÖZI GYERTYAGYÚJTÁSI AKCIÓNKAT**.

Legyen Ön is részese a hazájukért életüket adó katonáink emlékét ébren tartó programunknak.

Tavaly 15 országból 18 ezer főt érintően kaptunk fotókkal, videókkal alátámasztott visszacsatolást.

Az **idénre vonatkozó szervező munkát már megkezdtük** és örömmel vesszük az ehhez való csatlakozást: <https://www.youtube.com/watch?v=DJasFzL3EWk>   valamint    <https://www.facebook.com/krajczaros.alapitvany/photos/pcb.742328732556664/742308265892044/?type=1&theater>

Egyéb információk:

**1) Gondolatiság:**

- a csatatereken maradt a **déd- és ükapák** helytállásának ébren tartása, a jövő nemzedékébe való átültető célt prioritással kezelve,

- nemzetközi méretekben a figyelmet ráirányítani a **béke** fontosságára, a megőrzésének szükségességére, különös tekintettel a világunkban ma is folyó háborúk borzalmaira,

- az **I. vh centenáriuma** és a **II. vh befejezésének** 70. **évfordulója** alkalmából gyakorolni Európában a **közös emlékezetet, ösztönözni a megbékélést,**

**Minta:** az angolszász térségben a Poppy Day (piros pipacs szimbólum) - **Remembrance Day**

**Stratégiai cél:** 2018-ig az EP által hivatalosan érvénybe léptetni a HARCTÉREN ELESETT KATONÁK nemzetközi emléknapját, továbbá a köznapi gondolkodásban is aktívvá tenni hazájukért halt katonák iránti tisztelgés igényét.

2) **Kért tevékenység** (érdemi költség igénnyel a résztvevőknél nem jár):

- jószolgálati nagykövet, védnökök választására **mielőbbi javaslattétel** (megj.: tavaly Böjte Csaba úr, a közismert dévai ferences volt),

- az Ön közvetlen kompetenciában **inspirálni a civil szervezetek vezetőit, az iskolák diákjait, hogy legyenek részesei az akciónak,**

- továbbá a családban, személyes ismeretségi körben népszerűsíteni az akciót,

- a csatlakozás tényéről egy formalitás mentes visszacsatolást kérünk,

3)  az akció lefolyása: **jelzett novemberi időpontban 1-1 szál gyertya meggyújtása** egyénileg vagy csoportosan:

= **minimum vállalás**: munkahelyen, iskolában, vagy “bárhol” egyénileg,

= **bővített (kért) vállalás**: erre rátermett civil formáció koordinálásával flashmob  jelleggel, ám előzetesen szervezett keretek közé illesztve a településeken egy-egy emlékműnél vagy katonai temetőben csoportos megemlékezés tartása (pl. koszorúzás, 1-1 szál virág, netán versmondás, stb. ötletelés, amihez tanácsot adunk)

+ a **realizálásról visszacsatolás** email-ben (krajczaros16@gmail.com) fotókkal, rövid tájékoztató (résztvevők száma, fogadtatás, program, jövőre nézve álláspont, stb.)

**továbbá**: média megjelenés szorgalmazása.

A **kegyeleti kultúra** különös része a történelmünket, az emberi emlékezetet őrző tevékenységnek. Evvel a mindnyájunkat érintő akcióval is hozzá kívánunk járulni a déd- és ükapáink katonai és emberi helytállásának felidézéséhez, ébrentartásához, a mögöttünk lévő nagy világégések áldozataira emlékezve – a mindennapjainkra és minden embertársunkra kihatóan - kiemelt **hangsúlyt adni a BÉKE  jelentőségének.**